《富池镇上感怀》
宋代·董嗣杲

髑髅如雪混涂泥，浪打沙填晚更凄。
烽警上流兵未解，灰寒中更客徒栖。
怀归日积思鲈切，歌凯风闻集雁齐。
忧患转深头转白，江云不障夕阳西。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。